Falkirk F.C.

Falkirk F.C. (or the Bairns) pley thair gemmes at The Fawkirk Stadium in Fawkirk. The club pley in the Scots Premiership efter haein back tae back promotions, risin fae the Scots League Ane tae the Scots Premiership in twa yeir. History Fawkirk won the Scots Cup fur the first time in 1913. Efter 1945, Fawkirk war promotit an relegatit atween the Premier an First Divisions seiven time til 1995–96, an durin the 1970s spent three season in the Secont Division. In 2005, Fawkirk war promotit tae the Scots Premier League (SPL). Falkirk won the Scots Cup again in 1957 an war runners-ap in the competition in 1997, 2009 an 2015. As a result o thir performance in the 2009 Scots Cup, the club qualified fur the inaugural season o the UEFA Europa League in 2009–10, thay pleyed Vaduz in the Secont Qualifyin Roond but lost 2–1 ower twa gemmes. Fawkirk hae won the secont tier o Scots fitbaw a record echt times. Thay hae won the Scots Challenge Cup mair nor ony ither club an aa, winnin it fur the fowert time in 2012. In thir aerlie yeirs, Fawkirk pleyed at three venues: Hope Street, Randyford Pairk an Blinkbonny Pairk. Atween 1885 an 2003, the club wis based at Brockville Pairk, biggit on the former Hope Street grund. Efter the makkin o the SPL in 1998, its strict stadium criteria – that Brockville Park didnae meet – wis enforced, an the club wisnae alloued tae be promotit on three occasions. The club's present hame grund sin 2004 is the Fawkirk Stadium, a 7,937 aw-seater stadium in the Westfield area o Fawkirk. References